Bad Bunny

Bad Bunny, vlastným menom Benito Antonio Martínez Ocasio (* 10. marec 1994, Vega Baja, Portoriko), je portorikánský latino-trapový a reggaetonový spevák, raper, skladateľ, producent a profesionálny zápasník. Počas práce v supermarkete a štúdiu na Portorickej univerzite v Arecibe získaval popularitu na portáli SoundCloud. Počas rozhovoru spevák uviedol, že spieva od roku 2008.

 Životopis 
Narodil sa v Portoriku v hlavnom meste San Juan. Má dvoch bratov. Spevákom chcel byť od svojich piatich rokov.  Absolvoval kurzy audiovizuálnej komunikácie na Universidad de Puerto Rico en Arecibo.

 Kariéra 
Počas práce v Econo (supermarket v Portoriku) vydával skladby ako nezávislý umelec. Jeho pieseň „Diles“, ktorú uverejnil na SoundCloud-e, upútala pozornosť DJa Luiana, s ním v mene svojho vydavateľstva Hear this Music podpísal zmluvu. Vďaka nej mohol začať spolupracovať s viacerými známymi latino umelcami. Odvtedy sa niekoľkokrát umiestnil v tabuľke TOP10 US Hot Latin Songs. Jeho prelomový singel „Soy Peor“ ho zaradil medzi popredných predstaviteľov latino-trap žánru a dostal sa na 22. miesto v rebríčku Hot Latin Songs. Lyrika a nálada skladby "Soy Peor” súčasne vyjadrujú stratu a sexuálnu túžbu.Ellis Neyra, R. “Terremoto | ‘Soy Peor.’” Terremoto, July 9, 2018, http://terremoto.mx/article/soy-peor/ 

V lete roku 2017 podpísal zmluvu s Cardenas Marketing Network (CMN) pre niekoľko krajín Latinskej Ameriky. V júli 2017 spolupracoval so speváčkou Becky G a vznikla tak skladba „Mayores“. 

Začiatkom novembra 2017 účinkoval v rádiu Beats 1, ktoré prvýkrát odvysielalo reláciu Trap Kingz v španielskom jazyku. V novembri 2017 sa jeho skladba „Tu No Metes Cabra“ dostala na 38. miesto v tabuľke Hot Latin Songs. Remix tejto skladby žiadal o prepustenie speváka Anuel AA z väzenia.  V rovnakom čase sa pieseň „Sensualidad“, ktorá vyšla v spolupráci s Bad Bunnym, J Balvinom a Prince Royceom, dostala na 8. miesto v tabuľke Hot Latin Songs, zatiaľ čo remix ku skladbe „Te Boté“ v spolupráci s interpretmi Ozuna a Nicky Jam dosiahol v tomto rebríčku prvé miesto.

V roku 2018 spolupracovala Cardi B s Bad Bunnym a J Balvinom a v rebríčku Billboard Hot 100 dosiahli prvé miesto so skladbou „I Like It“. V tejto skladbe Bad Bunny rapuje v španielčine, “anglo-španielčine” a angličtine. Videoklip k nej bol natočený v marci 2018 na Miami. Umiestnenie so skladbou „I Like it“ sa stalo prvým a zatiaľ jediným Bad Bunnyho prvým miestom v rebríčku na americkom Billboard Hot 100.

21. júla 2018 mal 5-minútové vystúpenie na festivale Tomorrowland v Belgicku ako súčasť súboru, ktorý predstavil DJ Alesso, a ktorý ho na toto vystúpenie pozval. Bad Bunny odprezentoval svoju pasáž zo spomínanej skladby speváčky Cardi B „I Like It“.

11. októbra 2018 vydal skladbu „Mia“ v spolupráci s Drakeom. Prvá upútavka tejto skladby vyšla v januári 2018. Drake si v nej otestoval svoju španielčinu.  Drake rapuje po španielsky. Dostupné online.  Obsadila 5. miesto v rebríčku Billboard Hot 100.

Svoj debutový album X 100pre vydal na Štedrý deň 2018.https://www.billboard.com/articles/columns/latin/8491328/bad-bunny-to-drop-debut-x100pre-album-on-christmas-eve-exclusive

Bad Bunny ruší svoje septembrové turné po USA v roku 2025 s odvolaním sa na obavy, že imigračná a colná správa USA by mohla zatknúť migrantov počas slušnej návštevy jeho koncertov.https://eu.usatoday.com/story/entertainment/celebrities/2025/09/10/bad-bunny-concert-puerto-rico-america-ice/86074753007/

 Štýl 
Bad Bunny je v prvom rade predstaviteľom žánru latino-trap. Ako je uvedené v článku Rolling Stone, spieva a rapuje s "hovorovým tónom", kde využíva "hlboký tón, viskózne melódie a rapovú kadenciu." V rozhovore pre Billboard Bad Bunny uviedol, že jeho najväčšie hudobné inšpirácie počas dospievania boli Héctor Lavoe, Vico C, Daddy Yankee a Marc Anthony.

 Diskografia 
 X 100pre (2018)
 Oasis, feat J Balvin (2019) 
 YHLQMDLG (2020)
 Las que no iban a salir (2020)
 Un Verano Sin Ti (2022)
 Nadie Sabe Lo Que Va a Pasar Mañana (2023)
 Debí Tirar Más Fotos (2025)

Ocenenia a nominácie
 Rok Ocenenie Kategória Nominované dielo Výsledok Ref.2017 Latino Grammy OceneniaNajlepšia skladba v kategórii Urban "Si Tu Novio Te Deja Sola"rowspan="4"   Najlepšie predvedenie v kategórii Urban Premios Juventud Prelomový umelec Bad Bunny2018iHeartRadio Music Awards Najlepší objav roka v kategórii Latino  Bad Bunny Billboard Latin Music Awards Nováčik roka Bad Bunny   Billboard Music Awards Top latino skladba "Mayores"  MTV Video Music Awards Skladba leta "I Like It"  BET Hip Hop Awards Najlepší videoklip v kategórii Hip-Hop Najlepšia spolupráca, duo alebo skupina Skladba roka  Latin American Music Awards Umelec roka Bad Bunny  Nový umelec roka  Skladba roka "Mayores"  Obľúbená skladba v kategórii Pop "El Baño"  Obľúbená skladba v kategórii Urban "Mayores"  Latino Grammy Awards Najlepšia skladba v kategórii Urban "Sensualidad"   Soul Train Music Awards Ocenenie za rytmus a verše "I Like It"    2019 Grammy Nahrávka roka "I Like It" zatial nerozhodnuté

 Referencie 

 Iné projekty 

 Externé odkazy 

 Oficiálna stránka 

 Zdroj 

Kategória:Portorickí speváci